da en da nl ca da da da es da da da da da da da da da da da da da da nb nb nb nb nb nb nb nb da en da da da da da da da de da da da da da da da da da da da da da nl da en da da es nl da
Eksperter tror mest på dansk Whitney Houston i ’Vild med dans’
Oddssætterne hos Danske Spil har ingen klare favoritter, når den nye sæson af ’Vild med dans’ starter på fredag: Men musical-stjernen Andrea Lykke – der spillede Whitney Houston i ’Bodyguard’ - er dog lige et mulehår foran tv-værtinden Heidi Frederikke Sigdal.
Det kan blive afgørende, at en enkelt af deltagerne i den nye sæson af TV2’s dansekonkurrence ’Vild med dans’ allerede har erfaring med at optræde og med danse på en scene foran et publikum. Det vurderer oddssætterne hos Danske Spil, som af samme grund har Andrea Lykke som årets forhåndsfavorit.
Andrea Lykke sang, optrådte og dansede sig med stor succes gennem hovedrollen som Whitney Houston i musicalen Bodyguard - og det giver hende et lille forspring, mener Danske Spils oddssætter, Mathias Reimer Larsen.
”Vores favoritter er pt Andrea Lykke og hendes dansepartner Eugen Miu. Andrea Lykke er vant til at stå på en scene, performe og ikke mindst har hun erfaring med at danse. Det ved vi, da hun tidligere har modtaget undervisning af årets nye dommer Sonny Freddie Pedersen, frem mod en musical hun deltog i. Det giver hende et forspring, mener vi. Vi ved også af erfaring, at deltagere, som har erfaring med enten teater, musical eller skuespil har en fordel og rent statistisk klarer sig bedre end folk fra andre erhverv,” siger Mathias Reimer Larsen.
Men det ER svært at sætte odds på ’Vild med dans’ fra starten af.
”Når vi sætter odds på ’Vild med dans’ er det altid med andre faktorer, end hvis man skal lave odds på Brøndby – FCK. Det er en dansekonkurrence, ja, men i lige så høj grad en popularitetskonkurrence. Og det gør det endnu mere vanskeligt, når kendisfaktoren ikke er lige stor hos alle deltagerne. Vi ved heller ikke, om deltagerne har rytme i kroppen, så vi kan kun gætte her fra start,” siger han.
Tre dansere skiller sig ud
Med i Dansk Spils favoritfelt er også tv-værtinden Heidi Frederikke Sigdal og para-atleten Daniel Wagner. Heidi Frederikke Sigdals bedste kort er formentlig, at hun nok er mere kendt end Andrea Lykke, mens Daniel Wagner har fordel af, at han er sports-udøver.
”Heidi Frederikke er, modsat Andrea Lykke, et kendt ansigt i den brede befolkning. Det er et stort plus her. Samtidig danser hun med en tidligere vinder af programmet, Michael Olesen. Daniel Wagner, en af vores bedste para-atleter herhjemme, kommer tæt efter på tredjepladsen. Sportsfolk klarer sig rent statistisk rigtig godt i konkurrencen, og Daniel danser også med sidste års vinder Asta Björk,” siger oddssætteren, som tilføjer, at det er værd at tage med i betragtning, at Andrea Lykkes dansepartner, Eugen Miu, er ny i Vild med dans- sammenhæng.
”Det taler mod Andrea Lykkes chancer, for rent statistisk klarer de nye professionelle dansere sig ikke godt i debutsæsonen i Vild med dans,” konstaterer han.
Udover vinderspillet vil Danske Spil efter fredagens første afsnit tilbyde odds på H2H-spil på parrene, og man vil også kunne spille på, hvilket par, der ryger ud af konkurrencen fra gang til gang.
Odds på vinder af Vild med dans 2022
Andrea Lykke og Eugen Miu (4,50)
Heidi Frederikke Sigdal og Michael Olesen (5,00)
Daniel Wagner og Asta Björk (7,00)
Katerina Pitzner og Morten Kjeldgaard (8,00)
Caspar Phillipson og Malene Østergaard (8,00)
Joel Hyrland og Jenna Bagge (10,00)
Natasha Brock og Thomas Evers Poulsen (10,00)
Cecilie Schmeichel og Damian Czarnecki (10,00)
Nicholas Kawamura og Karina Frimodt (15,00)
Jakob Åkerlind og Camilla Dalsgaard (15,00)
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Fodbold: Danskernes optimisme bobler trods Kroatien-dukkert25.9.2022 08:30:00 CEST | Pressemeddelelse
Selv om Danske Spil har de forsvarende verdensmestre fra Frankrig som favorit til at slå Kasper Hjulmands drenge i Parken tror et overvældende flertal af danskerne alligevel på en hjemmesejr.
Vejlenser slår byens Eurojackpot rekord24.9.2022 08:31:21 CEST | Pressemeddelelse
Fredag aften slog en heldig Vejlenser rekorden for største Eurojackpot præmie i byen nogensinde. Hele 7,7 mio. kr. kan vedkommende glæde sig over at få ind på kontoen.
Eksperterne i vildrede om Vild med dans: ’Nærmest som at slå med en terning!’23.9.2022 08:30:00 CEST | Pressemeddelelse
Oddssætterne hos Danske Spil har indtil videre haft svært ved at vurdere de forskellige par i årets Vild med dans. Programmets seere og dommere har tilsyneladende helt andre favoritter end eksperterne, når der skal gives point og stemmer.
Danske Spil: Danskerne tror på svær kamp - men sejr - i Kroatien22.9.2022 08:30:00 CEST | Pressemeddelelse
De fleste af de danskere, der har spillet på aftenens landskamp mod Kroatien, har lagt indsatsen på en dansk sejr. Men Danske Spils eksperter forventer langt fra et dansk målorgie.
Vandt million i Lotto og opgraderer køkkenet: ”For 20 år siden havde jeg nok bare brændt dem af!”21.9.2022 08:00:00 CEST | Pressemeddelelse
Midaldrende mand fra Midtsjælland skal have nyt køkken efter at han – og konen! – har vundet en million på Lottos Millionærgaranti.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022